Time Out (drama)
Time Out je drama bosanskohercegovačkog književnika Zlatka Topčića objavljena 2001. godine, koju je režirao britansko-američki pozorišni režiser James P. Mirrione (profesor na Univerzitetu u New Yorku, režiser u Hollywoodu i na Broadwayu). Drama je dvojezična, na bosanskom i engleskom jeziku. Doživjela je praizvedbu na engleskom jeziku i u engleskoj produkciji u Velikoj Britaniji, gdje je imala turneju (Wakefield – Bretton Hall, Powerhouse 1; Leeds – West Yorkshire Playhouse, Royal Armouries Museum; London – Gate Theatre, Riverside Studios, 2002). Izvedena je i u Sjedinjenim Američkim Državama (New York City – Broadway), Austriji (Beč) i Poljskoj (Varšava). Prva je bosanskohercegovačka i regionalna drama izvedena u tim zemljama. Izazvala je veliku pažnju svjetskih medija poput BBC-a i CNN-a. Dobila je Nagradu Ministarstva kulture i sporta 2000. godine.